CELEX: 62014CB0275
Language: hr
Date: 2015-02-05 00:00:00
Title: Predmet C-275/14: Rješenje Suda (sedmo vijeće) od 5. veljače 2015. (zahtjev za prethodnu odluku Naczelny Sąd Administracyjny – Poljska) – Jednostka Innowacyjno-Wdrożeniowa Petrol S.C. Paczuski Maciej i Puławski Ryszard protiv Minister Finansów (Zahtjev za prethodnu odluku — Oporezivanje energenata — Direktiva 2003/96/EZ — Članak 2. stavak 3. — Izravni učinak — Aditivi gorivu obuhvaćeni oznakom 3811 KN-a)

20.7.2015   
            
            
               HR
            
            
               Službeni list Europske unije
            
            
               C 236/21
            
         Rješenje Suda (sedmo vijeće) od 5. veljače 2015. (zahtjev za prethodnu odluku Naczelny Sąd Administracyjny – Poljska) – Jednostka Innowacyjno-Wdrożeniowa Petrol S.C. Paczuski Maciej i Puławski Ryszard protiv Minister Finansów
   (Predmet C-275/14) (1)
   
   ((Zahtjev za prethodnu odluku - Oporezivanje energenata - Direktiva 2003/96/EZ - Članak 2. stavak 3. - Izravni učinak - Aditivi gorivu obuhvaćeni oznakom 3811 KN-a))
   (2015/C 236/29)
   Jezik postupka: poljski
   
      Sud koji je uputio zahtjev
   
   Naczelny Sąd Administracyjny
   
      Stranke glavnog postupka
   
   
      Tužitelj: Jednostka Innowacyjno-Wdrożeniowa Petrol S.C. Paczuski Maciej i Puławski Ryszard
   
      Tuženik: Minister Finansów
   
      Izreka
   
   
               1.
            
            
               Članak 2. stavak 3. drugi podstavak Direktive Vijeća 2003/96/EZ od 27. listopada 2003. o restrukturiranju sustava Zajednice za oporezivanje energenata i električne energije treba tumačiti na način da mu je protivna nacionalna odredba poput one o kojoj je riječ u glavnom postupku koja nameće trošarinu na aditive obuhvaćene oznakom 3811 Kombinirane nomenklature iz Priloga I. Uredbi Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi, kako je izmijenjena Uredbom Komisije (EZ) br. 1031/2008 od 19. rujna 2008., s drukčijom stopom nego što je ona koja se primjenjuje na gorivo kome su dodani.
            
         
               2.
            
            
               Članak 2. stavak 3. drugi podstavak Direktive 2003/96 treba tumačiti tako da se na njega može pozvati pojedinac protiv nadležnog nacionalnog tijela u okviru spora pred nacionalnim sudovima kako se ne bi primijenio nacionalni propis koji nije u skladu s tom odredbom.
            
         
      (1)  SL C 171, 26.5.2015.